שמואל אבן דנאן (השלישי)

הרב שמואל אבן דנאן השלישיראו: פאס וחכמיה ח"א עמ' 281. (סביב ה'ש"י, 1540 – ט"ו באדר ה'שפ"ב, 1622) היה פרשן מקראי, דרשן, אב בית הדין ורבה של פאס בתחילת המאה השבע עשרה. מבין מתקני התקנות המרכזיים של יהדות מרוקו.

 קורות חייו 
נולד סביב שנת ה'ש"יראו 'מן הגנזים' חלק י' עמ' א. בפאס לאביו רבי סעדיה - רבה של העיר. למד אצל חכמי העיר רבי שמואל חאגיז (הראשון) ורבי משה סידיקארו הלוי. בהמשך התמנה לסופר בית הדין. בתפקיד זה שימש יחד עם רבי מכלוף בן אסולין. בשנת ה'שנ"ב התמנה לדיין, ונמנה עם מתקני התקנות בעיר בהם רבי יהודה עוזיאל, רבי סעדיה בן רבוח, רבי וידאל הצרפתי, רבי אהרן אבן חיים, רבי יחייא בירדוגו, רבי ישעיה בקיש, רבי שמואל בן חביב, ורבי שאול סירירו. רבי שמואל הקפיד לחתום על כל התקנות. בשנת ה'שס"ז, לאחר פטירתו של רבי סעדיה בן רבוח, התמנה לאב בית הדיןראו דרושי מהרש"ש סירירו, ח"ב עמ' תרטו. וראש חכמי המעמד - ועמד בראש הדיינים מתקני התקנות.מלכי רבנן בערכו. רבי שמואל נשא ונתן בהלכה עם חכמים מערי מרוקו ואלג'יריה.ראו פאס וחכמיה ח"ב עמ' 110.   

רבי שמואל לקח חלק בכתיבת קורות יהדות פאס, ותיעודיו נדפסו בספר 'דברי הימים של פאס'.ראו: דברי הימים של פאס, הוצאת בניהו, עמ' 13.  

נפטר בפאס בט"ו אדר ה'שפ"ב. רבי שאול סירירו הספידו.ראו 'דברי הימים של פאס', הוצאת בניהו, עמ' 84.

 משפחתו 
בנו רבי סעדיה היה אב בית הדין של פאס, לאחר פטירתו של רבי שאול סירירו. רבי שמואל שיכל בן אחר שנולד לו מנישואים שניים, שנפטר בגיל שנתיים.ראו 'חידושי דינים' לרבי שמואל אבן דנאן בתוך: תקנות חכמי פאס עמ' תשעה. גיסו הוא רבי יעקב אבן דנאן, אב בית הדין ורבה של פאס.

 חיבוריו 
 ספר חידושי דינים - חלק קטן מהם מחידושי הדינים נדפסו בספר 'תקנות חכמי פאס'.

 שאלות ותשובות - מקבץ מתשובותיו נדפסו בספר 'תקנות חכמי פאס', וכן תשובות נוספות פזורות בספרי חכמי מרוקו.

 תקנות - חתום על התקנות בין השנים ה'שנ"ב - ה'שע"ד. נדפסו תקנותיו בספר 'תקנות חכמי פאס', תשע"ג.

 ביאור למקרא - נדפסו מביאוריו בספר 'פאס וחכמיה'.ראו פאס וחכמיה ח"ב עמ' 112 ואילך.

 ספר דרושים - בכתב יד.

 ראו גם 
 תקנות המגורשים

 קישורים חיצוניים 
 רבי שמואל אבן דנאן באתר הספרייה הלאומית 

 הערות שוליים 

קטגוריה:יהודים שמוצאם ממגורשי ספרד
קטגוריה:פרשני המקרא
קטגוריה:פאס: רבנים
קטגוריה:נפטרים ב-1622